stanford-oval/wikipedia huggingface dataset:
Ricarda Huch

Ricarda Huch
Ricarda Huch (1864–1947) oli saksalainen prosaisti, runoilija ja kulttuurihistorioitsija. Huch oli merkittävä sekä lyyrikkona että novellin- ja romaaninkirjoittajana. Huch tunnetaan parhaiten kirjoittamistaan romanttisista historiallisista romaaneista.
Huch opiskeli Zürichin yliopistossa 1888–1891 historiaa ja väitteli historian tohtoriksi vuonna 1892. Ensimmäisellä luomiskaudellaan 1890–1900 hän kirjoitti uusromanttista runoutta. Myös ensimmäinen romaani, Erinnerrungen von Ludolf Ursleu dem Jüngeren vuodelta 1892, oli hyvin romanttinen. Muita aikakauden teoksia ovat komedia Der Bundesschwur (1891), draama Evoe (1892) sekä Gedichte (1894) ja Erzählungen (1897). Toisessa romaanissa Aus der Triumphgasse (1902, suom. Elämäntarinoita syrjäkaduilta) sekoittuvat jo romantiikka ja realismi. Hänen suuri teemansa, elämänhalu, näkyy sekä siinä että seuraavassa romaanissa Vita somnium breve (1903).
Adolf Hitlerin noustessa valtaan hän oli Preussische Dichterakademien suurimpia kuuluisuuksia. Hän kuitenkin kieltäytyi liittymästä natsien kirjallisuusakatemiaan.
Suomennettu teos

Elämäntarinoita syrjäkadulta. (Aus der Triumphgasse, 1901.) Suomentanut Hilja Walldén. Helsinki: Otava, 1904.
Sarjassa Hyvää yötä! on näytteitä Huchin tuotannosta:
”Noidanlapsi”, Hyvää yötä! osa 6. Toimittanut V. Hämeen-Anttila. Hämeenlinna: Karisto, 1939.
”Juutalaisen hauta”, Hyvää yötä! osa 10. Toimittanut Werner Anttila. Hämeenlinna: Karisto, 1943.
Aiheesta muualla

Kuvia tai muita tiedostoja aiheesta Ricarda Huch Wikimedia Commonsissa
Vapaasti ladattavia Ricarda Huchin e-kirjoja Project Gutenbergiltä ja Projekti Lönnrotilta.
Paul Agnew

Paul Agnew vuonna 2015.
Paul Agnew (s. 1964 Glasgow, Skotlanti) on brittiläinen taidemusiikin laulaja, äänialaltaan tenori. Hän sai oppiarvonsa Magdalen Collegesta, Oxfordin yliopistosta. Hänet tunnetaan muun muassa työstään Les Arts Florissants -kokoonpanossa; lisäksi hän on tehnyt yhteistyötä Tallis Scholarsin ja The Sixteenin kanssa. Agnewin tulkitsemien teosten joukossa on teoksia Claudio Monteverdilta, Georg Friedrich Händeliltä ja Henry Purcellilta sekä Johann Sebastian Bachin H-mollimessu.
Paul Adam

Paul Adam
Paul Adam (7. joulukuuta 1862 Pariisi, Ranska – 1. tammikuuta 1920 Pariisi, Ranska) oli ranskalainen kirjailija, jonka monipuoliseen tuotantoon kuuluu muun muassa historiallisia romaaneja, kuten L'Enfant d'Austerlitz (1901).
Adamin esikoisteosta Chair molle (1885) syytettiin epäsiveellisyydestä, mutta kirjailijaa vastaan nostettu kanne kumottiin oikeudessa. Myöhemmissä teoksissaan hän esiintyy mystikkona tai sosialistina. Romaanilla La force hän aloitti puolittain historiallisten romaanien sarjan.
Adamin äiti on kirjailija Juliette Adam.
Peekskill

| Peekskill |
| --- | --- |
 Peekskillin historiallista keskustaa.

 Koordinaatit: 41°17′N, 73°55′W 
Valtio:  Yhdysvallat
Osavaltio:  New York
Piirikunta:  Westchester
Hallinto:  
 – Pormestari:  Andre K. Rainey (D)
Pinta-ala:  
 – Kokonaispinta-ala:  14,50 km²
 – Josta vettä:  3,19 km² 
Korkeus:  39 m
Väkiluku (2010):  23 583
 – Väestötiheys:  2 126,34 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Peekskill on kaupunki Westchesterin piirikunnassa, New Yorkin osavaltiossa, Yhdysvalloissa. Sen väkiluku oli vuoden 2010 väestönlaskennassa 23 583[lähde? ]. Peekshill sijaitsee Hudsonjoen itäpuolella.
Aiheesta muualla

Kuvia tai muita tiedostoja aiheesta Peekskill Wikimedia Commonsissa
Peel (automerkki)

Peel P50 (1964) ja Peel Trident (1965)
Peel on vuosina 1963–1969 valmistettu englantilainen automerkki. Peel Engineering Company valmisti Mansaarella Peelin kaupungissa 1950-luvulla lasikuituveneitä ja moottoripyörien katteita. Ensimmäinen yhtiön prototyyppiauto oli Peel Manxcar.
Peel-yhtiön Peel P50-auto on yhä maailman pienin sarjatuotantoauto. Peel P50 -autossa on yhden hengen lasikuitukori, DKW/Zweirad Union -kaksitahtimoottori (50 cm3) ja kolme vaihdetta. Mallia valmistettiin vuosina 1963-1964 noin 48 yksilöä, joista vuonna 2008 oli jäljellä noin puolet.
Peel P50 maksoi 200 puntaa, kun samaan aikaan halvin Minin malli maksoi 500 puntaa.
Peel-yhtiön muita automalleja olivat Peel Trident, Peel Viking Sport sekä prototyyppi GRP Minis. Peel Trident -auto oli kaksipaikkainen ja sitä valmistettiin yli 70 kappaletta. Peel Viking Sport -autoa valmistettiin manner-Englannissa noin 25 kappaletta vuosina 1966–1967. Yhtiö lopetti autojen tuotannon vuonna 1969.
Viking
Trident
P50
Aiheesta muualla

BBC: The small car with the big reputation
Rage for Order

| Rage for Order Queensrÿche |
| --- | --- | --- |

Studioalbumin tiedot
 Äänitetty : 1986
 Julkaistu: 24. huhtikuuta 1986
 Tuottaja(t): Neil Kernon
 Tyylilaji: Progressiivinen metalli
 Kesto: 45.59
 Levy-yhtiö: EMI
Queensrÿchen muut julkaisut
| The Warning 1984 | Rage for Order 1986 | Operation: Mindcrime 1988 |
Rage for Order on yhdysvaltalaisen Queensrÿche-yhtyeen vuonna 1986 julkaisema toinen kokopitkä albumi. Rage for Orderia pidetään Queensrÿchen ensimmäisenä progressiivisena studioalbumina Queensrÿche-EP:n ja ensimmäisen The Warning -levyn oltua suurimmaksi osaksi perinteisempää heavy metalia. Albumi sisältää cover-version Lisa Dalbellon kappaleesta ”Gonna Get Close to You”.
Kappaleet

Walk in the Shadows – 3.34 (Chris DeGarmo, Geoff Tate, Michael Wilton)
I Dream in Infrared – 4.18 (Tate, Wilton)
The Whisper – 3.36 (DeGarmo)
Gonna Get Close to You – 4.37 (Lisa Dalbello)
The Killing Words – 3.56 (DeGarmo, Tate)
Surgical Strike – 3.20 (DeGarmo, Wilton)
Neue Regel – 5.05 (DeGarmo, Tate)
Chemical Youth (We Are Rebellion) – 3.39 (Tate, Wilton)
London – 5.05 (DeGarmo, Tate, Wilton)
Screaming in Digital – 3.39 (DeGarmo, Tate, Wilton)
I Will Remember – 4.38 (DeGarmo)
Kappaleet > Vuoden 2003 uusintajulkaisun bonuskappaleet

Gonna Get Close to You (12″ Version) – 5.46 (Dalbello)
The Killing Words (Live) – 4.10 (säv. DeGarmo, Tate)
I Dream in Infrared (1991 Acoustic Remix) – 4.02 (säv. Tate, Wilton)
Walk in the Shadows (Live) – 3.41 (säv. DeGarmo, Tate, Wilton)
Kokoonpano

Geoff Tate – laulu, kosketinsoittimet
Chris DeGarmo – kitarat
Michael Wilton – kitarat
Scott Rockenfield – rummut
Eddie Jackson – basso
Singlet

Gonna Get Close to You (1986)
Walk in the Shadows (1986)
Aiheesta muualla

Queensrÿche.com – Rage for Order
Rage for Order Discogsissa. (englanniksi)
Albumi Rage for Order Encyclopaedia Metallum -sivustolla (englanniksi)
Panthoidos

Panthoidos (m.kreik. Πανθοίδος) (n. 280/275 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Hän keskittyi filosofiassa logiikkaan.
Panthoidos kirjoitti teoksen Monitulkintaisuuksista (Peri amfiboliōn), jota vastaan stoalainen Khrysippos hyökkäsi omassa teoksessaan. Panthoidos oli eri mieltä kuin Diodoros Kronos eräästä tämän keskeisestä argumentista: Diodoros katsoi, että kaikki mikä on tapahtunut on välttämättä totta; siksi mikään, mikä ei voi koskaan olla totta, ei ole mahdollista. Panthoidos puolestaan katsoi, että jokin, joka ei koskaan voi olla totta, on mahdollista; mahdoton ei koskaan voi olla mahdollisen seuraus; ja siksi kaikki tapahtunut ei ole välttämättä totta.
Panthoidos opetti muun muassa peripateetikkofilosofi Lykon Troaslaista.
Panthera gombaszoegensis

| Panthera gombaszoegensis |
| --- | --- |
 Kallo
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Feliformia
Heimo::  Kissaeläimet Felidae
Alaheimo::  Isot kissat Pantherinae
Suku::  Panthera
Laji::  gombaszoegensis
Kaksiosainen nimi
 Panthera gombaszoegensis  (Kretzoi‭, ‬1938) 
Synonyymit
 Leo gombaszoegensis Kretzoi, ‬1938 
Katso myös
   Panthera gombaszoegensis Wikispeciesissä   Panthera gombaszoegensis Commonsissa 
Infobox OKNimi-testi OK: 
Euroopanjaguaari (Panthera gombaszoegensis) on sukupuuttoon kuollut kissaeläinlaji. Se kehittyi luultavasti Afrikassa plioseenikaudella ja levisi sitten koko Eurooppaan Lähi-idän kautta. Se kuvataan usein nykyisen jaguaarin tapaan metsissä tai viidakoissa elävänä metsästäjänä, mutta se on saattanut elää muuallakin kuin metsissä.
Periploca angustifolia

| Periploca angustifolia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Oleanterikasvit Apocynaceae
Suku::  Silkkisarvet Periploca
Laji::  angustifolia
Kaksiosainen nimi
 Periploca angustifolia  Labill. 
Katso myös
   Periploca angustifolia Wikispeciesissä   Periploca angustifolia Commonsissa 
Infobox OKNimi-testi OK: 
Periploca angustifolia on Välimeren rannoilla kasvava silkkisarvien sukuun kuuluva kasvi. Sillä on mehevät lehdet ja pienet keltaiset kukat, joissa on viininpunaiset hyvin erottuvat heteet.
Kreikassa kasvia tavataan ainoastaan pienillä Kreetan eteläpuolisilla Hrisín ja Gavdoksen saarilla. Lisäksi kasvia tavataan Pohjois-Afrikassa, Maltalla, Espanjassa ja Sisiliassa.
Panthrakikos FC

Panthrakikos FC on kreikkalainen jalkapalloseura, joka on perustettu vuonna 1963 Komotiníssa. Panthrakikos nousi Kreikan Superliigaan kaudelle 2008–2009 olemalla kolmas Beta Ethnikissa edellisellä kaudella. Se pelasi Superliigassa viimeksi kaudella 2015–2016.
Palletaskuruohot

| Palletaskuruohot |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Brassicales
Heimo::  Ristikukkaiskasvit
Suku::  Palletaskuruohot Mummenhoffia  Esmailbegi & Al-Shehbaz
Infobox OKNimi-testi OK: 
Palletaskuruohot (Mummenhoffia) on vuonna 2018 kuvattu ristikukkaiskasvisuku. Siihen kuuluu kaksi taskuruohoista (Thlaspi) erotettua lajia:
laukkataskuruoho (Mummenhoffia alliacea, syn. Thlaspi alliaceum) – Esiintyy Euroopassa ja Turkissa, tulokaslajina myös Yhdysvalloissa.
Mummenhoffia oliveri, syn. Thlaspi oliveri – Esiintyy Itä-Afrikassa Etiopiassa, Keniassa ja Tansaniassa.
Aiheesta muualla

Suomen Lajitietokeskus: Palletaskuruohot – Mummenhoffia
Panthi

Panthi on uskonnollinen kansantanssi Chhattisgarhin osavaltiosta, Intiasta. Tanssi kuuluu Satnamien uskonnollisiin perinteisiin. Sitä esitetään Maghni Purnima -juhlassa, jota vietetään Satnami-yhteisön gurun, Guru Ghasidasin syntymäpäiväjuhlien kunniaksi. Tanssi kehittyy ja muuttuu yhä jatkuvasti ja siihen lisätään uusia askelia ja liikeratoja. Tanssijat liikkuvat palvontapaikaksi rakennetun tornin, "Jaitkhambin" ympärillä laulaen uskonnollisia lauluja. Laulut kuvastavat mm. Nirvanaa, ja gurun maallisesta elämästään luopumista sekä välittävät suurten intialaisten runoilijoiden, kuten Kabirin, Ramdasin, Dadun ym. opetuksia. Tanssijat jatkavat tanssiaan taivutellen kehoaan ja heiluttaen käsiään pyrkien kohti uskonnollista hurmosta. Rytmin kiihtyessä tanssiin tulee mukaan akrobatiaa tanssijoiden joskus myös rakentaessa ihmispyramideja.
Peitsi (täsmennyssivu)

Peitsi voi tarkoittaa seuraavia asioita:
peitsi, ratsuväen käyttämä pitkävartinen keihäs
peitsi, hevosen askellaji
Peitsi, suomalainen aikakauslehti
Pekka Peitsi, kirjallinen nimimerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peitsi”, voi hakea sivunnimihaulla, laajalla sivunnimihaulla tai tekstihaulla.
Pedro Claro Meurice Estiu

Pedro Claro Meurice Estiu (23. helmikuuta 1932 – 21. heinäkuuta 2011) oli kuubalainen roomalaiskatolinen piispa. Hän sai pappisvihkimyksensä 26. kesäkuuta 1955, ja piispaksi hänet vihittiin 30. elokuuta 1967. Pääkonsekraattorina toimi Enrique Pérez Serantes, jota avustivat Adolfo Rodríguez Herrera ja Alfredo Ignacio Llaguno Canals.
Meurice Estiu sai vuonna 1967 nimityksen Santiago de Cuban vihkipiispaksi ja Teglata in Numidian titulaaripiispaksi. 4. heinäkuuta 1970 hänet nimitettiin Santiago de Cuban arkkipiispaksi, jona hän toimi, kunnes jäi eläkkeelle 10. helmikuuta 2007. Hän kuoli 79-vuotiaana.
Pedro Daniel Martínez Perea

Pedro Daniel Martínez Perea (s. 5. maaliskuuta 1956 Mendoza) on argentiinalainen roomalaiskatolinen piispa. Hänet vihittiin papiksi Mendozan arkkihiippakuntaan 17. joulukuuta 1981 ja inkardinoitiin San Rafaelin hiippakuntaan vuonna 1986. Martínez Perea sai 7. joulukuuta 2009 nimityksen San Luisin koadjuuttoripiispaksi, ja piispaksi vihkiminen seurasi 19. maaliskuuta 2010. Pääkonsekraattorina toimi Héctor Rubén Aguer, jota avustivat Alfonso Delgado Evers, Jorge Luis Lona, Eduardo Maria Taussig ja Juan Alberto Puiggari.
Martínez Pereasta tuli 22. helmikuuta 2011 San Luisin piispa.
Paul Adelstein

| Paul Adelstein |
| --- | --- |
 Paul Adelstein vuonna 2008
Henkilötiedot
Syntynyt: 29. huhtikuuta 1969 (ikä 55) Chicago, Illinois, Yhdysvallat
Ammatti:  näyttelijä
Puoliso:  Liza Weil (vih.2006, ero.2017)
Näyttelijä
Aktiivisena:  1990–
Merkittävät roolit:  Paul Kellerman (Pako) Tri Cooper Friedman (Rakkauden anatomia)
Aiheesta muualla
IMDb 
Paul Adelstein (s. 29. huhtikuuta 1969 Chicago, Illinois) on yhdysvaltalainen näyttelijä.
Adelstein syntyi Chicagossa. Hänet tunnetaan parhaiten agentti Paul Kellermanin roolista televisiosarjassa Pako. Hän esittää myös pediatri Cooper Freedmania Greyn anatomian spinoff-sarjassa Rakkauden anatomia. Vähemmälle huomiolle ovat jääneet elokuvaroolit, joita Adelsteinilla myös on ollut.
Adelstein meni marraskuussa 2006 naimisiin näyttelijäkollegansa Liza Weilin kanssa.
Aiheesta muualla

Paul Adelstein Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Peitsikolibri

| Peitsikolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Ensifera
Laji::  ensifera
Kaksiosainen nimi
 Ensifera ensifera  (Boissonneau, 1839) 
Katso myös
   Peitsikolibri Wikispeciesissä   Peitsikolibri Commonsissa 
Infobox OKNimi-testi OKIUCN-testi OK: 
Peitsikolibri (Ensifera ensifera) on amerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta ja Venezuelasta Ecuadoriin, Peruun ja Bolivian koillisosiin. A. Boissonneau kuvaili lajin holotyypin Bogotásta vuonna 1839.
Pedro Dias

| Mitalit> Maa:   Portugali.Miesten judo.EM-kilpailut  | Mitalit> Maa:   Portugali.Miesten judo.EM-kilpailut  | Mitalit> Maa:   Portugali.Miesten judo.EM-kilpailut  | Maa:   Portugali> Miesten judo. |
| --- | --- | --- | --- |
|  Pronssia | Lissabon 2008 | 66 kg |  |
Pedro Daniel Castelo Branco Miranda Dias (s. 7. toukokuuta 1982 Lissabon) on portugalilainen judon EM-mitalisti.
Dias saavutti pronssia 66 kg:n painoluokassa Lissabonin EM-kilpailuissa 2008 kukistettuaan pronssiottelussa ranskalaisen Sébastien Berthelot'n. Tampereen EM-kilpailuissa 2006 hän oli samassa sarjassa viides. Pekingin olympialaisissa 2008 hän sijoittui jaetulle yhdeksännelle sijalle.
Dias sai alle 23-vuotiaiden EM-kilpailuissa pronssia 66 kg:n sarjassa 2004. Hän saavutti maailmancupeissa ja Continental Open -kilpailuissa kaksi kakkossijaa ja kaksi kolmossijaa. Hän voitti aikuisten sarjassa yhden Portugalin-mestaruuden.
Paul Accola

| Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Maa:   Sveitsi> Miesten alppihiihto. |
| --- | --- | --- | --- |
|  Pronssia | Calgary 1988 | alppiyhdistetty |  |
| MM-kilpailut  | MM-kilpailut  | MM-kilpailut  |  |
|  Hopeaa | Vail 1989 | alppiyhdistetty |  |
|  Pronssia | Vail / Beaver Creek 1999 | alppiyhdistetty |  |
|  Pronssia | St. Anton 2001 | alppiyhdistetty |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Jasná 1985 | alppiyhdistetty |  |
|  Pronssia | Jasná 1985 | pujottelu |  |
Paul Accola (s. 20. helmikuuta 1967 Davos, Sveitsi) on sveitsiläinen uransa lopettanut alppihiihtäjä. Hän voitti alppihiihdon maailmancupin kokonaiskilpailun kaudella 1991–1992 ja hän voitti olympiapronssia alppiyhdistetyssä vuoden 1988 talviolympialaisissa Calgaryssä. Lisäksi hän voitti kolme mitalia alppihiihdon maailmanmestaruuskilpailuissa.
Urallaan hän voitti seitsemän maailmancupin osakilpailua ja sijoittui kolmen parhaan joukkoon yhteensä 26 kertaa. Hän lopetti kahden vuosikymmenen mittaisen uransa vuonna 2005.
Aiheesta muualla

Paul Accolan kotisivut
Paul Accola Sports-reference.org -sivustolla (Arkistoitu – Internet Archive)
Miesten alppihiihdon maailmancupin kokonaiskilpailun voittajat
Peter Prijdekker

Peter Prijdekker (1972)
Peter Cornelis Prijdekker (s. 22. kesäkuuta 1948 Woerden, Utrecht) on entinen alankomaalainen uimari, joka kilpaili 1972 kesäolympialaisissa. Siellä hän karsiutui heti alkuerissä 200 metrin vapaauinnista, sekä 4 x 100 metrin ja 4 x 200 metrin viesteistä.
Panteronísi

| --- | --- |
Sijainti:  36°58′15″N, 25°07′07″E, Páros Páros, Etelä-Egean saaret Kreikka
Saariryhmä:  Panteronísia, Kykladit
Merialue:  Egeanmeri, Välimeri
Pinta-ala:  0,48 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Panteronísi (kreik. Παντερονήσι) on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,48 neliökilometriä ja se on asumaton (vuonna 2011). Hallinnollisesti Panteronísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Panteronísi muodostaa pienten lähisaarten Tigáni ja Glarómpouta kanssa saariryppään nimeltä Panteronísia (Παντερονήσια). Saaren vesissä noin 30 metrin syvyydessä sijaitsee Panteronísin luola.
Panamanrastas

| Panamanrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Amerikanrastaat Catharus
Laji::  gracilirostris
Kaksiosainen nimi
 Catharus gracilirostris  Salvin, 1865 
Katso myös
   Panamanrastas Wikispeciesissä   Panamanrastas Commonsissa 
Infobox OKNimi-testi OKIUCN-testi OK: 
Panamanrastas (Catharus gracilirostris) on rastaiden heimoon kuuluva varpuslintu.
Levinneisyys

Panamanrastasta tavataan Costa Ricassa ja Panamassa. Lajia on kuvattu yleiseksi ja se on luokiteltu elinvoimaiseksi.
Panamanpalisanteri

| Panamanpalisanteri |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Palisanterit Dalbergia
Laji::  retusa
Kaksiosainen nimi
 Dalbergia retusa  Hemsl. 
Katso myös
   Panamanpalisanteri Wikispeciesissä   Panamanpalisanteri Commonsissa 
Infobox OKNimi-testi OKIUCN-testi OK: 
Panamanpalisanteri eli cocobolo (Dalbergia retusa) on trooppinen keskiamerikkalainen lehtipuu, joka kuuluu palisanterien (Dalbergia) sukuun.
Käyttöominaisuudet

Puusta käytetään vain sydänpuuta, joka on tyypillisesti väriltään oranssin tai punertavan juovikasta. Arvoton pintapuu on keltaista. Ydinpuu on tiheäsyistä ja raskasta. Sen ominaispaino on yli 1,0selvennä ja se uppoaa veteen.
Panamanpalisanteri on kosteuden kestävää ja sitä on öljyisyydensä vuoksi suhteellisen helppo työstää, mutta vaikea liimata. Siitä valmistetaan muun muassa veitsien ja aseiden kahvoja. Sitä käytetään myös soittimien, kuten oboen valmistukseen. Uuttamalla puusta saadaan myös punertavaa väriainetta. Kiillotettaessa puun pinta saa hienon lasimaisen kiillon. Panamanpalisanteria työstettäessä sen kukalle tuoksuva pöly voi aiheuttaa allergisia reaktioita hengitettynä tai ärsyttää suojaamatonta ihoa ja silmiä, joten suojavarusteiden käyttö suositeltavaa.[lähde? ]
Rage (yhtye)

| Rage |
| --- | --- |

 Rage vuonna 2008
Tiedot
Toiminnassa:  1984–
Tyylilaji:  heavy metal, speed metal, power metal, thrash metal, progressiivinen metalli
Kotipaikka:   Saksa
Laulukieli:  englanti
Jäsenet:  Peter ”Peavy” Wagner, basso, laulu   Victor Smolski, kitara   André Hilgers, rummut  
Levy-yhtiö:   Nuclear Blast Records 2006–    Steamhammer 2002–2006    GUN Records 1985, 1995–2002    Noise Records 1986–1994    Wishbone Records 1985  
Aiheesta muualla
rage-on.de
Infobox OKNimi-testi OK: 
Rage on saksalainen thrash-vaikutteista power metallia soittava yhtye, joka on perustettu vuonna 1984.
Jäsenet

Peter "Peavy" Wagner, basso ja laulu (1984–)
Victor Smolski, kitara (1999–)
André Hilgers, rummut (2007–)
Jäsenet > Entiset jäsenet

Alf Meyerratken, kitara (1984–1985)
Thomas Grüning, kitara (1985–1986)
Jochen Schröder, kitara (1984–1987)
Jörg Michael, rummut (1985–1987)
Rudi Graf, kitara (1987)
Manni Schmidt, kitara (1988–1994)
Chris Efthimiadis, rummut (1988–1999)
Spiros Efthimiadis, kitara (1994–1999)
Sven Fischer, kitara (1994–1999)
Mike Terrana, rummut (1999–2006)
Christian Wolff, kosketinsoittimet (sessiomuusikko, 1996–1999)
Diskografia > Studioalbumit

Prayers of Steel (1985,  nimellä Avenger, Wishbone Records)
Reign of Fear (1986,  Noise Records)
Execution Guaranteed (1987,  Noise Records)
Perfect Man (1988,  Noise Records)
Secrets in a Weird World (1989,  Noise Records)
Reflections of a Shadow (1990,  Noise Records)
Trapped! (1992,  Noise Records)
The Missing Link (1993,  Noise Records)
10 Years in Rage (1994,  Noise Records)
Black in Mind (1995,  GUN Records)
Lingua Mortis (1996,  GUN Records)
End of All Days (1996,  GUN Records)
XIII (1998,  GUN Records)
Ghosts (1999,  GUN Records)
Welcome to the Other Side (2001,  GUN Records/Victor Entertainment)
Unity (2002,  SPV/Steamhammer)
Soundchaser (2003,  SPV/Steamhammer)
Speak of the Dead (2006,  Nuclear Blast)
Carved in Stone (2008,  Nuclear Blast)
Srings to a Web (2010,  Nuclear Blast)
21 (2012,  Nuclear Blast)
LMO (2013,  Nuclear Blast) (Lingua Mortis Orchestran kanssa)
The Devil Strikes Again (2016)
Seasons of the Black (2017)
Wings of Rage (2020)
Resurrection Day (2021)
Afterlifelines (2024)
Aiheesta muualla

Wikimedia Commonsissa on kuvia tai muita tiedostoja aiheesta .
Ragen virallinen sivusto (englanniksi) (saksaksi)
Rage Myspacessa (englanniksi)
Rage levy-yhtiö Nuclear Blastin sivustolla (englanniksi)
Ragen nykyinen kitaristi Victor Smolski Milanossa 13. huhtikuuta 2006.
Oulun seksuaalirikokset 2018

Oulun seksuaalirikokset 2018 oli kesän 2018 ja talven 2019 välisenä aikana Oulun seudulla tapahtunut seksuaalirikosten sarja. Tapauksilla oli samanlaisia piirteitä, mutta poliisin mukaan rikoskokonaisuudet eivät liittyneet toisiinsa.
Suurin osa rikosten uhreista oli alaikäisiä. Epäillyistä noin kaksi kolmasosaa oli täysi-ikäisiä ulkomaalaistaustaisia miehiä, jotka olivat saapuneet Suomeen turvapaikanhakijoina tai kiintiöpakolaisina. Yhteensä 29 epäillystä noin kolmasosa oli kantasuomalaisia. Alaikäisiin kohdistuneiden rikostapausten syytteitä olivat raiskaus, seksuaalinen hyväksikäyttö, pahoinpitely sekä niiden törkeät muodot. Lisäksi yhtä vangittua epäiltiin seksuaalipalvelujen ostamisesta nuorelta ja yhtä sukupuolisiveellisyyttä loukkaavan lasta esittävän kuvan hallussapidosta.
Rikosepäilyt herättivät suurta huomiota julkisuudessa. Ne myös nostivat esille internetissä tapahtuvan grooming-ilmiön, jossa lapsia houkutellaan seksuaalisiin tarkoituksiin. Suurimmassa osassa tapauksia epäillyt ovat ottaneet uhreihinsa yhteyttä sosiaalisen median välityksellä.